21980A1106(02)



DODATNI PROTOKOL

uz Sporazum između Europske ekonomske zajednice i Republike Islanda nakon pristupanja Helenske Republike Zajednici

EUROPSKA EKONOMSKA ZAJEDNICA

s jedne strane

i

REPUBLIKA ISLAND

s druge strane,

UZIMAJUĆI U OBZIR pristupanje Helenske Republike Europskim zajednicama 1. siječnja 1981.,

UZIMAJUĆI U OBZIR Sporazum između Europske ekonomske zajednice i Republike Islanda koji je potpisan u Bruxellesu 22. srpnja 1972., dalje u tekstu „Sporazum”,

ODLUČILE su zajedničkim sporazumom odrediti prilagodbe i prijelazne mjere u vezi sa Sporazumom nakon pristupanja Helenske Republike Europskoj ekonomskoj zajednici,

I SKLOPITI OVAJ PROTOKOL:

GLAVA I.

Prilagodbe

Članak 1.

Tekst Sporazuma, uključujući Prilog i protokole koji čine njihov sastavni dio kao i Završni akt s izjavama koje su mu priložene, sastavljeni su na grčkom jeziku i taj je tekst vjerodostojan na isti način kao i izvorni tekstovi. Zajednički odbor odobrava grčki tekst.

Članak 2.

Helenska Republika primjenjuje odredbe utvrđene u tablici iz članka 1. stavka 3. Protokola 1. uz Sporazum za sve proizvode porijeklom iz Islanda, obuhvaćene poglavljima 48. i 49. Zajedničke carinske tarife, a koji nisu navedeni u Prilogu I.

GLAVA II.

Prijelazne mjere

Članak 3.

Za proizvode navedene u Prilogu I. Helenska Republika postupno ukida carine pri uvozu proizvoda porijeklom iz Islanda, u skladu sa sljedećim rasporedom:

Članak 4.

1. Za proizvode navedene u Prilogu I. osnovna carina po kojoj se provode uzastopna smanjenja iz članka 3. za svaki proizvod je carina koju zapravo primjenjuje Helenska Republika prema Islandu 1. srpnja 1980.

2. Međutim, u vezi sa šibicama, koje se uvrštavaju pod tarifni broj 36.06 Zajedničke carinske tarife, osnovna je carina 17,2 % ad valorem.

Članak 5.

1. Za proizvode iz Priloga I., Helenska Republika postupno ukida davanja s istovrsnim učinkom kao carine na uvoz proizvoda porijeklom iz Islanda u skladu sa sljedećim rasporedom:

2. Osnovna stopa po kojoj se izvršavaju uzastopna smanjenja iz stavka 1. za svaki proizvod je carina koju zapravo primjenjuje Helenska Republika 31. prosinca 1980. prema Zajednici u njezinom sadašnjem sastavu.

3. Bilo koje davanje koje ima istovrsni učinak kao carina na uvoz, koja je uvedena od 1. siječnja 1979. u trgovinu između Grčke i Islanda, ukida se s 1. siječnjem 1981.

Članak 6.

Ako Helenska Republika suspendira ili smanji carine ili davanja s istovrsnim učinkom na proizvode koji se uvoze iz Zajednice u njezinom sadašnjem sastavu brže od utvrđenog rasporeda, tada Helenska Republika za isti postotak također suspendira ili smanjuje one carine ili davanja s istovrsnim učinkom na proizvode porijeklom iz Islanda.

Članak 7.

1. Promjenjivi sastavni element koji Helenska Republika, u skladu s člankom 1. Protokola 2. uz Sporazum, može primijeniti na proizvode iz Tablice I. navedenog Protokola porijeklom iz Islanda, usklađuje se za kompenzacijski iznos koji se primjenjuje prilikom trgovine između Zajednice u njezinom sadašnjem sastavu i Grčke.

2. Za proizvode koji su navedeni u tablici I. Protokola 2 uz Sporazum i u Prilogu I. ovom Protokolu, Helenska Republika, u skladu s rasporedom iz članka 3., ukida razliku između:

Članak 8.

1. Helenska Republika može zadržati količinska ograničenja do 31. prosinca 1985. za proizvode koji su navedeni u Prilogu II. koji su podrijetlom iz Islanda.

2. Ograničenja iz stavka 1. imaju oblik globalnih kvota koje su također otvorene za uvoz robe porijeklom iz Austrije, Finske, Norveške, Švedske i Švicarske.

Globalne kvote za 1981. godinu navedene su u Prilogu II.

3. Najniža stopa postupnog povećavanja kvota iz stavka 2. je 25 % na početku svake godine za kvote izražene u Europskim obračunskim jedinicama (EUA) i 20 % na početku svake godine za kvote izražene u količinama. Takva se povećanja dodaju svakoj kvoti, a posljednje povećanje se obračunava na temelju tako dobivene ukupne vrijednosti.

Kad je kvota izražena i u pogledu količine i vrijednosti, kvota koja se odnosi na količinu povećava se za najmanje 20 % godišnje, a kvota koja se odnosi na vrijednost za najmanje 25 % godišnje te se kasnije kvote obračunavaju svake godine na temelju prethodne kvote uvećane za povećanje.

Međutim, u vezi s međugradskim i gradskim autobusima i drugim vozilima koja se uvrštavaju u tarifni podbroj ex 87.02 A I. Zajedničke carinske tarife, količinska kvota povećava se za 15 % godišnje, a kvota koja se odnosi na vrijednost za 20 % godišnje.

4. U slučaju kad se smatra da je uvoz proizvoda navedenih u Prilogu II. u Grčku dvije godine za redom manji od 90 % kvote, Helenska Republika liberalizira uvoz tog proizvoda porijeklom iz Islanda i iz država iz stavka 2. ako je proizvod o kome je riječ u tom trenutku liberaliziran prema Zajednici u njezinom sadašnjem sastavu.

5. Ako Helenska Republika liberalizira uvoz proizvoda iz Priloga II. koji dolaze iz Zajednice u njezinom sadašnjem sastavu ili poveća kvotu preko minimalne stope koja se primjenjuje u Zajednici u njezinom sadašnjem sastavu, Helenska Republika također liberalizira uvoz tog proizvoda porijeklom iz Islanda ili razmjerno povećava globalnu kvotu.

6. U vezi s dozvolama za uvoz proizvoda iz Priloga II. porijeklom iz Islanda, Helenska Republika primjenjuje iste administrativne propise i uobičajene postupke koji se primjenjuju na takav uvoz porijeklom iz Zajednice u njezinom sadašnjem sastavu, izuzev kvote za gnojiva koja spadaju u tarifne brojeve 31.02 i 31.03, te tarifne podbrojeve 31.05 A I., II. i IV. Zajedničke carinske tarife, za koje Helenska Republika može primijeniti pravila i postupke koji se odnose na isključiva tržišna prava.

Članak 9.

1. Uvozni depoziti i gotovinska plaćanja koja su na snazi u Grčkoj 31. prosinca 1980. u vezi s uvozom proizvoda porijeklom iz Islanda postupno se ukidaju tijekom razdoblja od tri godine od 1. siječnja 1981.

Stopa uvoznih depozita i gotovinskih plaćanja smanjuje se u skladu sa sljedećim rasporedom:

2. Ako Helenska Republika smanji stopu uvoznih depozita i gotovinskih plaćanja za Zajednicu u njezinom sadašnjem sastavu brže nego li je to predviđeno rasporedom iz stavka 1., ona mora izvršiti isto smanjenje za uvoz proizvoda porijeklom iz Islanda.

GLAVA III.

Opće i završne odredbe

Članak 10.

Zajednički odbor provodi sve izmjene pravila o porijeklu koje bi mogle biti potrebne slijedom pristupanja Helenske Republike Europskim zajednicama.

Članak 11.

Prilozi ovom Protokolu čine njegov sastavni dio. Ovaj Protokol predstavlja sastavni dio Sporazuma.

Članak 12.

Ovaj Protokol odobravaju ugovorne stranke u skladu s vlastitim postupcima. Protokol stupa na snagu 1. siječnja 1981. pod uvjetom da su ugovorne stranke obavijestile jedna drugu prije tog datuma da su dovršeni postupci koji su potrebni u tu svrhu. Nakon tog datuma Protokol stupa na snagu prvog dana drugog mjeseca nakon takve obavijesti.

Članak 13.

Ovaj je Protokol izrađen u dva primjerka na danskom, nizozemskom, engleskom, francuskom, njemačkom, grčkom i talijanskom i islandskom jeziku, a svaki je od ovih tekstova jednako vjerodostojan.

Udfærdiget i Bruxelles, den sjette november nitten hundrede og firs

Geschehen zu Brüssel am sechsten November neunzehnhundertachtzig

Done at Brussels on the sixth day of November in the year one thousand nine hundred and eighty

Fait à Bruxelles, le six novembre mil neuf cent quatre-vingt

Έγινε στίς Βρυξέλλες, στίς έξη Νοεμβρίου χίλια έννιακόσια όγδόντα

Fatto a Bruxelles, addì sei novembre millenovecentoottanta

Sastavljeno u Bruxellesu dana šestog studenoga godine tisućudevetstoosamdesete.

Gedaan te Brussel, de zesde november negentienhonderd tachtig

Gjört í Brussel hinn 6. nóvember 1980

For Det europæiske økonomiske Fællesskab Für die Europäische Wirtschaftsgemeinschaft For the European Economic Community Pour la Communauté économique européenne Για τήν Εύρωπαϊκή Οικονομική Κοινότητα Per la Comunità economica europea Za Europsku ekonomsku zajednicu Voor de Europese Economische Gemeenschap Fyrir Efnahagsbandalag Evrópu